Stories vir pikkies en peuters
Stories vir pikkies en peuters vergesel die gewilde Rympies vir pikkies en peuters om vir kinders van een tot drie jaar oud 'n versameling ouderdoms- en onderwerpsgepaste stories te bied. Saamgestel volgens die nasionale opvoedkundige vereistes vir 1-3 jaar, is dit 'n onmisbare hulpmiddel in speelskole, en 'n staatmaker op die tuisboekrak. Die 40 kort stories is ingedeel volgens die seisoene, met illustrasies deur 4 verskillende kunstenaars.
Beleef die avonture van gawe wolfies, stuitige en ondeunde katjies en selfs mammahennetjies saam met jou kleinding. Deel oomblikke van pure deernis en saamwees tydens bedtyd of net wanneer julle lus het. Geniet die reis na die land van oulike stories ...
Illustreerder: Dorothy Hill
Rympies vir kleintjies en kleuters
Hierdie bundel is die opvolger van die baie suksesvolle Rympies vir Pikkies en Peuters (Tafelberg, 2015). Met prettige volkleur-illustrasies bied dit 'n keurversameling verse vir 3 tot 5-jariges. Digby 400 rympies deur meer as 100 skrywers dek al die onderwerpe wat deel is van kleintjies se leefwêreld. Aangesien die bundel sorgvuldig beplan is om aan nasionale opvoedkundige vereistes te voldoen, vorm dit 'n onmisbare hulpmiddel vir opvoeders in speelskole.'n Nuttige gebruiksgids is ingesluit.
Illustreerder: Andries & Erica Maritz
* Diep, diep in 'n donker bos
diep, diep in 'n donker bos,
in 'n hol boomstomp, net onder 'n blaar,
Duisende Afrikaanse kleuters ken die betowerende openingsrefrein van Martie Preller se immergewilde, bekroonde Babalela-boeke. Meer as 85 000 eksemplare van die vier titels in die reeks is verkoop, die Babalela-verhoogstuk het die land platgetoer en danksy 'n Babalela-pop, -T-hemde en 'n CD het dié pers bosbewonertjie diep in kinderharte gekruip.
Kom kuier saam met die Babalela en sy maats Meermoskat, Knortand, Potifant, Wrrrumpie en die lawaaierige Fripperwakkies in die bos - en beleef hope avonture!
Richard Scarry is wêreldwyd een van die gewildste illustreerders van kinderboeke. In hierdie versameling verras hy met 'n sprankelende kyk op vyftig klassieke kleuterryme. Daniel Hugo se vertalings van ou bekendes soos 'Little Miss Muffet', 'Simple Simon', 'Old Mother Hubbard' en 'Georgie Porgie' gee hulle 'n onverwagse nuwe lewe in Afrikaans.
My Skatkis vol Stories vir Seuns
Betree 'n wereld vol opwinding in hierdie fantastiese versameling stories vir seuns. Daar is drie-en-twintig wonderlike verhale spesiaal vir Seuns uitgesoek.
Dit bevat klassieke stories soos Gestewelde Kat en Pinocchio sowel as nuwe betowerede en avontuurlike stories.
Stories vir 1 jarige dogtertjies
Maak storietyd die spesiaalste tyd van die dag met hierdie bekoorlike versameling oorspronklike stories, spesiaal geskryf vir tweejarige dogtertjies. Die stories is gevul met die allerliefste karaktertjies en pragtige, kleurvolle illustrasies. Die rustige, dog humoristiese verteltrant sal jou kleinding tot op die laaste bladsy boei.
Stories vir 3 jarige dogtertjies
Maak storietyd die spesiaalste tyd van die dag met hierdie bekoorlike versameling oorspronklike stories, spesiaal geskryf vir driejarige dogtertjies. Die stories is gevul met die allerliefste karaktertjies en pragtige, kleurvolle illustrasies. Die rustige, dog humoristiese verteltrant sal jou kleinding tot op die laaste bladsy boei.
Maak storietyd die spesiaalste tyd van die dag met hierdie bekoorlike versameling oorspronklike stories, spesiaal geskryf vir vierjarige dogtertjies. Die stories is gevul met die allerliefste karaktertjies en pragtige, kleurvolle illustrasies. Die rustige, dog humoristiese verteltrant sal jou kleinding tot op die laaste bladsy boei.
Die mooiste stories vir kinders.
Die reeks, Stories vir 1 - 6 jariges, is 'n lieflike versameling stories. Hierdie oorspronklike stories, met die dierbaarste karaktertjies, word eenvoudig en ritmies vertel en die stories se lengte word aangepas sodat elke vormingsjaar die stories maklik kan volg.
Die pragtige illustrasies gee lewe aan die alledaagse gebeure wat in die boek uitgebeeld word.
Stories vir 2 jariges
Stories vir 4 jariges